
АДМИНИСТРАТИВЕН СЪД – СТАРА ЗАГОРА

УТВЪРДИЛ:

ЯНИЦА ЧЕНАЛОВА,







ПРЕДСЕДАТЕЛ







НА АдмС-СТАРА ЗАГОРА
ДЛЪЖНОСТНА  ХАРАКТЕРИСТИКА
ДЛЪЖНОСТ:  СЪДЕБЕН ДЕЛОВОДИТЕЛ
    

   Код по НКПД – 4415 2003
РЪКОВОДИТЕЛ: Председателят на съда
МЯСТО В СТРУКТУРАТА НА СЪДА: Специализирана администрация

І. ИЗИСКВАНИЯ ЗА ЗАЕМАНАТА ДЛЪЖНОСТ

1. Съгласно чл. 340а, ал.1 от ЗСВ за съдебен служител може да бъде назначено лице, което:


· e български гражданин, гражданин на друга държава - членка на Европейския съюз, на друга държава – страна по споразумението за Европейското икономическо пространство, или на  Конфедерация Швейцария;

· е навършило пълнолетие;

· не е поставено под запрещение;

· не е осъждано на лишаване от свобода за умишлено престъпление от общ характер;

· не е лишено по съответен ред от правото да заема определена длъжност;

· отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на съответната длъжност.

2. Съгласно чл.340а, ал.2 от ЗСВ, не може да бъде назначено за съдебен служител лице, което:
· би се оказало в йерархическа връзка на ръководство и контрол със съпруг или съпруга, с роднини по права линия без ограничения, по съребрена линия до четвърта степен включително или по сватовство до четвърта степен включително.

· е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация; 

· е съветник в общински съвет;

· заема ръководна или контролна длъжност в политическа партия;

· работи по трудово правоотношение при друг работодател, освен като преподавател във висше училище;

· е адвокат, нотариус, частен съдебен изпълнител или упражнява друга свободна професия.

3. Образование – минимална степен на завършено образование –средно.

4. Препоръчителен опит – няма изисквания по класификатора. 

5. Квалификация:

 - Отлични познания по граматика, стилистика, правопис и пунктуация, компютърни, комуникативни, организационни умения и лични качества.

- Отлични познания и умения по общи деловодни техники, съвременни офис-процедури, работа с текстообработващи програми MS Office (Word, Excel), с квалифициран електронен подпис, работа с електронна поща и Internet;
            - Отлични умения за работа с граждани и за намиране на решения в проблемни  ситуации.
- Отлични умения за работа в екип и под напрежение. 
- Познания по съдебна документация и разбиране на значението й за съдебната система.

          ІІ. ОСНОВНИ ФУНКЦИИ

Осигурява производството по висящи дела и влезли в сила съдебни актове. Изпълнява и други задължения, възложени от съдебния администратор и председателя на съда.

ІІІ. ОСНОВНИ ДЛЪЖНОСТНИ ЗАДЪЛЖЕНИЯ:
1. Да окомплектова образуваните в дела, разпределени по докладчици входящи документи, докладва делото на определения съдия докладчик за разпореждане в деня на вписването;
2.     Да вписва новообразуваните дела в азбучниците и съответните описни книги, най-късно на следващия ден след образуването; вписва всички данни по делата в съответствие с утвърдените от ПАС образци /номера, дати, страни, характер на делото, внесени такси и други/ в автоматизираната деловодна програма и съответните книги, указатели, наръчници, регистри и др.;
3.     Да поддържа календар за насрочените дела; 
4.     Да подрежда книжата по образуваните дела в папки съгласно Правилника за администрацията в съдилищата /ПАС/; да изпраща всички писма изготвени от съдебните секретари в изпълнение на разпорежданията на съда от открити и закрити съдебни заседания. Да отразява в деловодната система съответния статус и местоположение на делото;
5.     Да изготвя списък за призовките, изпраща призовките, изготвени по образец, и съобщенията по делата, с изключение на тези по отложените дела най-късно на следващия ден от насрочването им; да докладва неправилно връчените, както и невръчените призовки незабавно на съдията-докладчик.

6.     Да връчва, чрез системата за сигурно електронно връчване на ДААЕУ призовките, съобщенията и съдебните книжа на лицата, заявили, че желаят да бъдат призовавани по електронен път и тези по чл.18а от АПК; 

7.     Да поставя съобщение на интернет страницата на съда и/или таблото за обявления в изпълнение на чл. 18а, ал.10 и ал.11 от АПК;
8.     Да връчва по общия ред, предвиден в процесуалните закони, призовките, които не са изтеглени в срок от пет работни дни от изпращането им чрез единния портал за електронно правосъдие, ССЕВ и електронна поща; 

9.     Да докладва постъпилите заявления за достъп или отказ за достъп по дела на съдията докладчик най-късно на следващия работен ден за разглеждане и поставяне на резолюция. Поставената резолюция се отбелязва в деловодната система.

10. Да уведомява назначените по делата вещи лица по телефона и с призовка по установения ред, съгласно ПАС;ЗА ГАРАНЦИИ И ВЕЩИ ЛИЦА
11. Да предава делото на вещото лице, след вписване в контролния лист за взето дело и в книгата за вещи лица. Да указва на вещото лице срока за изготвяне на експертизата и връщането на делото в регистратурата на съда; 

12. Да прилага и номерира новопостъпили документи към делата; 
13. Да въвежда новите данни в програмата и в съответните деловодни книги; 
14. Да следи за изтичането на процесуалните срокове и своевременно да докладва на съдията докладчик извършените действия и новопостъпилите документи по висящите, спрените и оставените без движение дела; 
15. Да изпълнява разпорежданията на съдията докладчик, постановени в закрити и разпоредителни заседания;
16. Да издава съдебни удостоверения, копия и извлечения от приложените към делата книжа въз основа на писмена молба от страната и след разпореждане на съдията докладчик, като следи внесени ли са дължимите държавни такси;
17. Да разпределя изготвените съдебните книжа и призовки в поименни пликове, съобразно районите на призовкарите; да връчва същите целодневно - при наличие на оставени на страните съобщения за получаване на съдебни книжа и призовки от връчителите;
18. Да организира и поддържа подредбата на делата в деловодството съгласно ПАС;
19. Да предоставя своевременно справки по делата на страните, техните представители и адвокатите, след като попълнят контролен лист. Да поставя контролния лист на мястото на взетото дело, като контролният лист следва делото до неговото унищожаване;
20. Да следи за своевременното връчване на книжата по делото и най-късно три дни преди заседанието да докладва резултата на съдията докладчик; своевременно изготвя и изпраща уведомления за определения и решения, кореспонденция и съдебни документи и следи за изтичане на процесуалните срокове;
21. Да проверява ежемесечно делата без движение и спрените дела и да ги докладва на съдията докладчик;
22. Да сканира всички постъпили по делата документи и ги присъединява в електронната папка по делото в деловодната програма;
23. Да изпраща по разпореждане на съдията докладчик делата, по които са постъпили жалби и протести, до съответните инстанции. Получените в служба деловодство жалби и протести да докладва незабавно заедно с делото на съдията докладчик. Протестът и жалбата се изпращат на по-горния съд по разпореждане  на съдията докладчик, заедно с делата най-късно 3 дни след постъпване на възражението от ответната страна или изтичане на срока за възражение;
24. Да връща свършените дела на съответния първоинстанционен съд в седмодневен срок от влизане в сила на съдебния акт; 

25. Да изготвя и съхранява преписите от писмата, с които делата се изпращат на другите съдилища или институции; Да сканира и присъединява в деловодната програма писмата, с които делата се изпращат;
26. Да докладва върнатите от ВАС дела на съдията докладчик;
27. Да връща на административния орган приложените по делото преписки и материали, след влизане в сила на съдебния акт, приключващ делото;
28. Да връща представените по делото оригинални документи на страните по тяхно писмено заявление, след разпореждане на съдията докладчик и представяне на копие от тях;
29. Да приема, образува и придвижва документи във връзка с изпълнение на съдебни поръчки в съответствие с указанията на съдията докладчик;
30. Да извършва проверка, чрез попълване на контролен лист и предава свършените през текущата година дела в архива, най-късно до края на м.юни, но не по-рано от два месеца от свършването им;
31. Да изпраща дела за послужване пред други съдилища при стриктно спазване изискванията на ЗСВ и  ПАС.

32. Да извършва пълно обезличаване на личните данни на физическите лица, в това число и на едноличните търговци, както и на имената на управителите и представляващите фирми и дружества, рег. номера на автомобилите на физически лица, съобразно утвърдените вътрешни правила за защита на личните данни и нормативни актове на ВСС и ги присъединява в електронната папка по делото в деловодната програма;
33. Да изпълнява и други задължения свързани с документооборота и определени със заповед на административния ръководител на съда или с разпореждане на съдебния администратор.

34. Да замества отсъстващ деловодител при изпълнение на задълженията му;

35. Да взема участие при координиране на съдебната работа (пряко свързана с дейността му) заедно с останалите служители на съда.

36. Да участва в обучението на новопостъпили съдебни служители.

37. Да е запознат с утвърдените вътрешни правила и системата за финансово управление и контрол;   
38. Да спазва правилата на поведение, заложени в Етичния кодекс и да докладва за нарушение на същия;
39. Да докладва за административни пропуски и нарушения, създаващи предпоставки за корупция, измами или нередности.

40. Да спазва правилата за безопасност и здраве, за работа с видеодисплей и инструкциите за противопожарна защита.

41. Да изпълнява служебните си задължения в делово облекло и да носи табелка с името и длъжността си.

42. Да извършва и други дейности, указани в ПАС, утвърдените вътрешни правила, действащата нормативна уредба и задължения, възложени му от съдебния администратор и председателя на съда.

ІV. НЕОБХОДИМИ КАЧЕСТВА И ОТГОВОРНОСТИ:
1. Отлични комуникативни, организационни и лични качества.
2. Познания и умения по общи деловодни техники, съвременни офис-процедури, работа с текстообработващи програми MS Office (Word, Excel), с квалифициран електронен подпис, работа с електронна поща и Internet;
3. Отлични познания по стилистика, правопис, граматика и пунктуация.
4. Отлични умения за работа в екип и за намиране на решения в проблемни  ситуации.
5. Отлични познания на разпоредбите на ЗСВ, ПАС, Вътрешни правила и процедури.
6. Носи отговорност за точното и качествено изпълнение на утвърдените с настоящата длъжностна характеристика задачи, за изпълнението на задачите възложени в службата, за собствените си резултати, както и за тези от дейността на съответната служба. 

7. Носи отговорност за опазване на получената служебна информация, както за спазване на Етичния кодекс и вътрешните правила, утвърдени от административния ръководител.
8. Носи отговорност за административни пропуски и нарушения, създаващи предпоставки за корупция, измами и нередности.

V. ОРГАНИЗАЦИОННИ ВРЪЗКИ И ВЗАИМООТНОШЕНИЯ: 
 
1. Място в структурата на съда: специализирана администрация.
Длъжността "Съдебен деловодител" е изпълнителска. На тази длъжност служителят носи отговорност за собствените си резултати. Има непосредствени    взаимоотношения със съдебните служители и съдиите. Има вътрешни и външни професионални контакти с органи и организации, в кръга на изпълняваните функционални задължения.

2. Съдебният деловодител е пряко подчинен на съдебния администратор и административния ръководител.
Настоящата длъжностна характеристика може да бъде изменяна и допълвана при промяна на изискванията и задълженията, произтичащи от нормативни или структурни промени.

Дата на връчване:…………………….

Получих екземпляр от длъжностната характеристика: ……………………………...
…………………………………………………………………………………………….
……………...
Изготвил проекта:

Ивелина Колева/Съдебен администратор 
[image: image2.jpg]



Стара Загора, бул. „Руски” 44, ет.5

тел. 042 65 10 40 факс: 042 65 10 30

Деловодство : 042/65 10 80

e-mail: info@sz-adc.justice.bg

